Wega saene fruchtbare Lessbeeda ond em ginschdicha Klima isch’s Lange Feld schao en dr Jongstoazeit grodet ond aggorbaulich gnutzt worra. Em Middlaldor hen’s d’Leit “Paradies uf Erda” ghoaßa. A de sonnaexponierde Siidheng von de Flissdälor on am Asperg sen schao fria als Wengert gnutzt worra. Em Straohgae git’s en Haufa Wischdonga, alde Derfer, wo aus verschiedene Grend ufgäa worra sen. Oa Beischbiel isch’s ehemalige Derfle Vehenga zwischa Schwieberdeng ond Megleng.